title: Решение (ЕС) 2016/1555 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2014 година

text:
               14.9.2016

               BG

               Официален вестник на Европейския съюз

               L 246/331

         РЕШЕНИЕ (ЕС) 2016/1555 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2014 година,

               —

               като взе предвид доклада на Сметната палата относно годишните отчети на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0093/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1077/2011 на Европейския парламент и на Съвета от 25 октомври 2011 г. за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (4), и по-специално член 33 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0124/2016),

               1.

               Освобождава от отговорност изпълнителния директор на Европейската агенция за оперативното управление на широкомащабни информационни системи в областта на свободата, сигурността и правосъдието във връзка с изпълнението на бюджета на Агенцията за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за оперативното управление на широкомащабни информационни системи в областта на свободата, сигурността и правосъдието, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 275.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 286, 1.11.2011 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 23 януари 1995 година относно общата позиция, определена въз основа на член J.2 от Договора за Европейския съюз, и за удължаване на прекратяването на някои ограничения върху търговията с Федерална република Югославия (Сърбия и Черна гора)

text:
Важна правна забележка

|

31995D0011

Официален вестник n° L 020 , 27/01/1995 стр. 0002 - 0002 специално чешко издание глава 18 том 01 стр. 12  - 12 специално испанско издание глава 18 том 01 стр. 12  - 12 специално унгарско издание глава 18 том 01 стр. 12  - 12 специално литвийско издание глава 18 том 01 стр. 12  - 12 LV.ES глава 18 том 01 стр. 12  - 12 MT.ES глава 18 том 01 стр. 12  - 12 PL.ES глава 18 том 01 стр. 12  - 12 SK.ES глава 18 том 01 стр. 12  - 12 специално словенско издание глава 18 том 01 стр. 12  - 12

		19950123Решение на Съветаот 23 януари 1995 годинаотносно общата позиция, определена въз основа на член J.2 от Договора за Европейския съюз, и за удължаване на прекратяването на някои ограничения върху търговията с Федерална република Югославия (Сърбия и Черна гора)(95/11/ОВППС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член J.2 от него,като взе предвид Резолюции 943 (1994) и 970 (1995), приети от Съвета за сигурност на Обединените нации съответно на 23 септември 1994 г. и 12 януари 1995 г.,РЕШИ:Член 1В съответствие с Резолюции 943 (1994) и 970 (1995), приети от Съвета за сигурност на Обединените нации съответно на 23 септември 1994 г. и 12 януари 1995 г., да бъде удължено прекратяването на някои ограничения върху търговията с Федерална република Югославия (Сърбия и Черна гора).Член 2Настоящото решение се публикува в Официален вестник.Съставено в Брюксел на 23 януари 1995 година.За СъветаПредседателA. Juppé--------------------------------------------------


title: Решение на Комисията от 24 октомври 2003 година относно някои спешни мерки за предотвратяване разпространението в Общността на Diabrotica virgifera Le Conte (нотифицирано под номер C(2003) 3880)

text:
Важна правна забележка

|

32003D0766

Официален вестник n° L 275 , 25/10/2003 стр. 0049 - 0050 специално чешко издание глава 3 том 40 стр. 442  - 443 специално испанско издание глава 3 том 40 стр. 442  - 443 специално унгарско издание глава 3 том 40 стр. 442  - 443 специално литвийско издание глава 3 том 40 стр. 442  - 443 LV.ES глава 3 том 40 стр. 442  - 443 MT.ES глава 3 том 40 стр. 442  - 443 PL.ES глава 3 том 40 стр. 442  - 443 SK.ES глава 3 том 40 стр. 442  - 443 специално словенско издание глава 3 том 40 стр. 442  - 443

		20031024Решение на Комисиятаот 24 октомври 2003 годинаотносно някои спешни мерки за предотвратяване разпространението в Общността на Diabrotica virgifera Le Conte(нотифицирано под номер C(2003) 3880)(2003/766/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [1], последно изменена с Директива 2003/47/ЕО [2], и по-специално член 16, параграф 3, третото изречение от нея,като има предвид, че:(1) През 2002 г. Франция и Австрия за първи път информираха останалите държави-членки и Комисията за огнище на Diabrotica virgifera Le Conte (по-нататък наричани "вредителите") на своя територия и за мерките, които са взели за борба с тях.(2) През 2002 г. бяха извършени наблюдения на зони в Италия, в които вече са проникнали тези вредители, и по-специално площите, засети с монокултура на царевица, както и в пунктовете, от които съществува потенциална възможност за внасянето на вредителите, като летища и митнически пунктове. Очевидно мерките за ликвидиране, които бяха взети в района на Veneto се оказаха ефективни за ограничаване разпространението на вредителите и равнището на популацията им спадна; в различни провинции в Lombardia и Piemonte бяха уловени много зрели организми, а в района на Friuli-Venezia Giulia за първи път бяха отчетени огнища на тези вредители.(3) Едно наскоро проведено изследване в Общността относно възможността за установяване на вредителите на територията на Общността показа, че в Общността са налице основните фактори за заселването им, като хранителни и климатични условия.(4) Освен това от това проучване стана ясно, че посочените вредители и тяхното вредно въздействие могат да се окажат голяма фитосанитарна опасност за Общността, и по-специално при производството на царевица поради вероятността от големи икономически загуби, повишената зависимост от инсектициди и предизвикателството да се намери алтернативен посев за царевица в рамките на същия затворен кръг.(5) Директива 2000/29/ЕО забранява въвеждането и разпространението на територията на Общността само на вредителя. Въпреки това в Общността не са определени мерки, които следва да се предприемат при регистрирането на нови огнища в свободните зони на държавите-членки, както и когато наличието на вредителите бъде отчетено в ранен стадий на развитие на тяхната популация. Следователно следва да бъдат определени такива мерки, които целят ликвидиране на вредителите в рамките на един разумен период от време.(6) Посочените мерки следва да включват общо наблюдение за наличието на вредителите в държавите-членки.(7) Посочените мерки следва да се прилагат за контролиране на разпространението на вредителите на територията на Общността, за промяна на границите на демаркационните зони, за движението на растения гостоприемници, почва и техника, които са носители на заразата, както и за редуване на културите в демаркационните зони.(8) Уместно е резултатите от прилагането на посочените мерки да бъдат непрекъснато анализирани, като в светлината на заключенията от тези анализи бъдат набелязани възможни последващи мерки.(9) Мерките, предвидени в настоящото решение, са в съответствие със становището на Постоянния фитосанитарен комитет,ПРИЕ НАСТОЯЩОТО РЕШЕНИЕ:Член 1Държавите-членки гарантират, че всяко съмнение за наличие или потвърдено наличие на Diabrotica virgifera le Conte, наричан по-нататък "вредител", е докладвано пред техните отговорни официални органи, по смисъла на Директива 2000/29/ЕО.Член 21. Държавите-членки ежегодно провеждат официални изследвания за наличието на вредителите в зоните от тяхната територия, в които се отглежда царевица.2. Без да се засяга член 16, параграф 1 от Директива 2000/29/ЕО, до 31 декември всяка година Комисията и останалите държави-членки следва да бъдат уведомени за резултатите от изследванията, предвидени по силата на параграф 1.Член 31. Когато резултатите от изследванията, посочени в член 2, потвърждават наличието на вредителите в дадена зона, за която допреди е било известно, че е била свободна от вредители, държавите-членки определят демаркационни зони, които включват следните части:а) една фокусна зона около мястото, където е бил хванат вредителят, в радиус най-малко от 1 km, иб) една защитна зона около фокусната зона, с радиус най-малко 5 km.Освен това държавите-членки могат също така да определят и буферни зони около фокусната и защитната зона.2. Точното определяне на границите на площта на цитираните в параграф 1 зони се основава на разумни научни принципи, биологичните особености на вредителите, равнището на инвазията, както и на конкретната продуктивна система на растенията-гостоприемници на вредителите в съответната държава-членка.3. Когато наличието на вредителите е потвърдено в друг участък, различен от мястото, където първоначално е бил хванат вредителят, разположено във фокусната зона, демаркационните зони се изменят съответно.4. Когато в продължение на две години след последната година, в която е било отчетено наличие на вредители, не бъде отчетено наличие на нови вредители, демаркационните зони се отменят и мерките за ликвидирането им, посочени в член 4, не е необходимо да продължат да се прилагат.5. Държавите-членки информират останалите държави-членки и Комисията за площта на зоните, посочени в параграф 1, като за целта предоставят карти в подходящ мащаб.Член 41. Държавите-членки следят за наличието на вредителя във всеки от участъците на демаркационните зони, като за целта използват подходящи капани с полови феромони, които се подреждат под формата на решетка и редовно се проверяват. Видът и броят на капаните, както и методът на улавяне, които следва да бъдат използвани, са съобразени с местните условия и характеристиките на демаркационните зони.2. Без да се засягат разпоредбите на параграф 1, държавите-членки гарантират, че във фокусните зони:а) няма движение на свежи растения от вида Zea mais L. или на свежи части от тези растения извън рамките на тази зона в периода на годината между датите на появата на вредителя, определени на базата на биологичните особености на вредителя, броя на уловените вредители и преобладаващите климатични условия в съответната държава-членка, за да се гарантира, че няма разпространение на вредителите;б) няма движение на почва в засадените с царевица площи от вътрешността на фокусната зона в посока извън нея;в) да не се извършва събиране на царевицата в периода на годината между датите на появата на вредителя, определени на базата на биологичните особености на вредителя, броя на уловените вредители и преобладаващите климатични условия в съответната държава-членка, за да гарантира, че няма разпространение на вредителите;г) да се извършва редуване на културите на площите, които се засаждат с царевица, като те се засяват с царевица само един път на три последователни години, или царевица да не се отглежда в продължение на две години след последната година, в която е отчетено наличие на вредителя в цялата фокусна зона;д) да се извърши подходящо третиране на вредителя на площите, засети с царевица, до края на периода на снасяне на яйца в годината, в която е отчетено наличието му и следващата година;е) селскостопанската техника, използвана за обработка на площите, засети с царевица, е почиствана от пръстта и растителните остатъци преди напускане на зоната;ж) самораслите царевични растения са изхвърляни в зони, в които не се отглежда царевица.3. Без да се засягат разпоредбите, предвидени по силата на параграф 1, държавите-членки гарантират, че най-малко във фокусните зони:а) се осъществява редуване на културите, като площите се засяват с царевица само един път през две последователни години; илиб) се извършва подходяща обработка срещу вредителя на площите, засети с царевица в годината, в която е отчетено наличието му и през следващата година.4. Без да се засягат разпоредбите, предвидени по силата на параграф 1, държавите-членки могат да установят редуването на културите да се извършва и в буферните зони, като площите се засяват с царевица само един път на две последователни години.Член 5В срок до 31 декември всяка година държавите-членки предоставят на Комисията и на останалите държави-членки информация относно:- площта на зоните, посочени в член 3, параграф 5,- периодите и датите, определени в член 4, параграф 2, букви а) и в),- обработка, извършена съгласно член 4, параграф 2, буква д) и член 4, параграф 3, буква б).Член 6Най-късно до 1 декември 2003 г. държавите-членки адаптират мерките, които са предприели с оглед предотвратяване разпространението на вредителя, така че те да бъдат съобразени с разпоредбите, предвидени в настоящото решение, след което следва информират Комисията за това.Член 7Комисията прави преглед на прилагането на настоящото решение до 28 февруари 2005 г. и до 28 февруари на всяка следваща година.Член 8Адресати на настоящото решение са държавите-членки.Съставено в Брюксел на 24 октомври 2003 година.За КомисиятаDavid ByrneЧлен на Комисията[1] ОВ L 169, 10.7.2000 г., стр. 1.[2] ОВ L 138, 5.6.2003 г., стр. 47.--------------------------------------------------


title: Решение 2012/503/ОВППС на Съвета от 13 септември 2012 година за изменение на Решение 2010/452/ОВППС относно Мисията за наблюдение на Европейския съюз в Грузия, EUMM Georgia

text:
               14.9.2012

               BG

               Официален вестник на Европейския съюз

               L 249/13

         РЕШЕНИЕ 2012/503/ОВППС НА СЪВЕТА
   от 13 септември 2012 година
   за изменение на Решение 2010/452/ОВППС относно Мисията за наблюдение на Европейския съюз в Грузия, EUMM Georgia
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 12 август 2010 г. Съветът прие Решение 2010/452/ОВППС (1), с което срокът на Мисията за наблюдение на Европейския съюз в Грузия (наричана по-долу „EUMM Georgia“ или „мисията“), създадена на 15 септември 2008 г., бе удължен. Срокът на действие на това решение изтича на 14 септември 2012 г.

               (2)

               На 15 май 2012 г. Комитетът по политика и сигурност (КПС) одобри препоръки относно прегледа на стратегическо равнище на бъдещето на EUMM Georgia.

               (3)

               Срокът на EUMM Georgia следва да бъде удължен с нови 12 месеца въз основа на настоящия ѝ мандат.

               (4)

               Мисията ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора.

               (5)

               Поради това Решение 2010/452/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/452/ОВППС се изменя, както следва:

               1)

               Член 7, параграф 3 се заменя със следното:
               „3.   Целият персонал съблюдава специфичните за мисията минимални оперативни стандарти за сигурност и плана за сигурност на мисията, подкрепящ политиката на Съюза за сигурност на мястото на операциите. По отношение на защитата на класифицирана информация на ЕС, поверена на персонала в рамките на задълженията му, целият персонал спазва принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (2).

               2)

               Член 12 се заменя със следното:
               „Член 12
               Сигурност
               1.   Командващият гражданските операции ръководи планирането на мерките за сигурност от страна на ръководителя на мисията и осигурява тяхното правилно и ефективно изпълнение по отношение на EUMM Georgia съгласно членове 5 и 9.
               2.   Ръководителят на мисията отговаря за сигурността на мисията и за гарантиране спазването на минималните изисквания за сигурност, приложими към мисията, в съответствие с политиката на Съюза относно сигурността на персонала, разположен извън Съюза за оперативни нужди съгласно дял V от Договора и свързаните с него правни инструменти.
               3.   Ръководителят на мисията се подпомага от старши служител по въпросите на сигурността на мисията (СССМ), който докладва на ръководителя на мисията и поддържа тесни служебни отношения с Европейската служба за външна дейност (ЕСВД).
               4.   Преди да поеме функциите си, персоналът на EUMM Georgia преминава задължително обучение за сигурност в съответствие с OPLAN. Той преминава и редовно опреснително обучение на място, организирано от СССМ.
               5.   Ръководителят на мисията осигурява защитата на класифицираната информация на ЕС в съответствие с Решение 2011/292/ЕС.“

               3)

               В член 14, параграф 1 се добавя следната алинея:
               „Референтната сума, предвидена за покриване на свързаните с мисията разходи за периода от 15 септември 2012 г. до 14 септември 2013 г., е 20 900 000 EUR.“

               4)

               Член 16 се заменя със следното:
               „Член 16
               Предоставяне на класифицирана информация
               1.   ВП се оправомощава да предоставя на третите държави, асоциирани към настоящото решение, ако е уместно и в съответствие с нуждите на мисията, класифицирана информация и документи на ЕС до ниво на класификация „CONFIDENTIEL UE/EU CONFIDENTIAL“, изготвени за целите на мисията, в съответствие с Решение 2011/292/ЕС.
               2.   Върховният представител също така се оправомощава в съответствие с оперативните нужди на мисията да предоставя на ООН и на ОССЕ класифицирана информация и документи на ЕС, изготвени за целите на мисията, до ниво „RESTREINT UE/EU RESTRICTED“, в съответствие с Решение 2011/292/ЕС. За тази цел се изготвят договорености между ВП и компетентните органи на ООН и ОССЕ.
               3.   В случай на конкретна и непосредствена оперативна нужда ВП се оправомощава също така да предоставя на приемащата държава класифицирана информация и документи на ЕС, изготвени за целите на мисията, до ниво „RESTREINT UE/EU RESTRICTED“, в съответствие с Решение 2011/292/ЕС. За тази цел се изготвят договорености между ВП и компетентните органи на приемащата държава.
               4.   ВП се оправомощава да предоставя на третите държави, асоциирани към настоящото решение, некласифицирани документи на ЕС, свързани с разискванията на Съвета относно мисията, към които се прилага задължението за служебна тайна съгласно член 6, параграф 1 от Процедурния правилник на Съвета (3).
               5.   ВП може да делегира правомощията по параграфи 1—4, както и възможността за сключване на договореностите, посочени в параграфи 2 и 3, на лица, които са под негово ръководство, на командващия гражданските операции и/или на ръководителя на мисията.

               5)

               Член 17 се заменя със следното:
               „Член 17
               Преглед на мисията
               На всеки шест месеца пред КПС се представя преглед на мисията въз основа на доклад от ръководителя на мисията и ЕСВД.“

               6)

               В член 18 втората алинея се заменя със следното:
               „Срокът му на действие изтича на 14 септември 2013 г.“

         Член 2
   Настоящото решение влиза в сила в деня на приемането му.

      Съставено в Брюксел на 13 септември 2012 година.

            За Съвета

            Председател

         A. D. MAVROYIANNIS

      (1)  ОВ L 213, 13.8.2010 г., стр. 43.

      (2)  ОВ L 141, 27.5.2011 г., стр. 17.“

      (3)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).“


title: Решение (EС) 2017/1192 на Съвета от 26 юни 2017 година относно позицията, която трябва да се заеме от името на Европейския съюз в рамките на Европейския комитет за изготвяне на стандарти за корабоплаване по вътрешните водни пътища (CESNI) и на пленарното заседаниe на Централната комисия за корабоплаване по Рейн (ЦККР) относно приемането на стандарт в областта на техническите изисквания за плавателните съдове по вътрешни водни пътища

text:
               5.7.2017

               BG

               Официален вестник на Европейския съюз

               L 172/10

         РЕШЕНИЕ (EС) 2017/1192 НА СЪВЕТА
   от 26 юни 2017 година
   относно позицията, която трябва да се заеме от името на Европейския съюз в рамките на Европейския комитет за изготвяне на стандарти за корабоплаване по вътрешните водни пътища (CESNI) и на пленарното заседаниe на Централната комисия за корабоплаване по Рейн (ЦККР) относно приемането на стандарт в областта на техническите изисквания за плавателните съдове по вътрешни водни пътища
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, параграф 1, във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Действията от страна на Съюза в сектора на корабоплаването по вътрешни водни пътища следва да имат за цел да осигуряват единство по отношение на изготвянето на техническите изисквания за плавателните съдове по вътрешните водни пътища, прилагани в Съюза.

               (2)

               Европейският комитет за изготвяне на стандарти за корабоплаване по вътрешните водни пътища (CESNI) е създаден на 3 юни 2015 г. в рамките на Централната комисия за корабоплаване по Рейн (ЦККР), за да разработва технически стандарти за вътрешните водни пътища в различни области, по-специално що се отнася до плавателните съдове, информационните технологии и екипажа.

               (3)

               За ефикасен транспорт по вътрешните водни пътища е важно техническите изисквания за плавателните съдове да бъдат във възможно най-голяма степен съвместими и хармонизирани съгласно различните правни режими в Европа. По-специално на държавите членки, които са и членки на ЦККР, следва да бъде разрешено да подпомагат решения за хармонизиране на правилата на ЦККР с правилата, прилагани в Съюза.

               (4)

               Очаква се на заседанието си на 6 юли 2017 г. CESNI да приеме европейския стандарт за установяване на техническите изисквания за плавателни съдове по вътрешните водни пътища (ES-TRIN) 2017/1.

               (5)

               Стандартът ES-TRIN 2017/1 определя единните технически изисквания, необходими за осигуряване на безопасността на плавателни съдове по вътрешните водни пътища. Той включва разпоредби относно корабостроенето, дооборудването и съоръжаването на плавателните съдове по вътрешните водни пътища, специални разпоредби за специфични категории плавателни съдове, като пътнически плавателни съдове, тласкани състави и контейнеровози, разпоредби относно оборудването за автоматичната идентификационна система, разпоредби относно идентификацията на плавателния съд, образци на сертификатите и регистър, преходни разпоредби, както и инструкции за прилагането на техническия стандарт.

               (6)

               Директива (ЕС) 2016/1629 на Европейския парламент и на Съвета (1) ще отмени Директива 2006/87/ЕО на Европейския парламент и на Съвета (2), считано от 7 октомври 2018 г. Приложение II към Директива (ЕС) 2016/1629 пряко посочва, че техническите изисквания за плавателните средства са тези, посочени в стандарт ES-TRIN 2015/1. Комисията е оправомощена да актуализира посоченото позоваване, така че да се отнася за най-новата версия на стандарта ES-TRIN, и да определи датата на прилагането му.

               (7)

               Поради това стандартът ES-TRIN 2017/1 ще засегне Директива (ЕС) 2016/1629.

               (8)

               Съюзът не е член нито на ЦККР, нито на CESNI. Поради това е необходимо Съветът да оправомощи държавите членки да изразят в рамките на тези органи позицията на Съюза по отношение на приемането на стандарта ES-TRIN 2017/1,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Съюза в рамките на Европейския комитет за изготвяне на стандарти за корабоплаване по вътрешните водни пътища на 6 юли 2017 г., е да се изрази съгласие с приемането на Европейския стандарт за определяне на технически изисквания за плавателните съдове по вътрешните водни пътища („стандарт ES-TRIN“) 2017/1 и допълнителния тестов стандарт за вътрешната автоматична идентификационна система AIS 2017/1.
   2.   Позицията, която трябва да се заеме от името на Съюза на пленарните заседания на Централната комисия за корабоплаване по Рейн (ЦККР), когато се вземат решения по техническите изисквания за плавателните съдове по вътрешните водни пътища, е да се подкрепят всички предложения за привеждане в съответствие на техническите изисквания с изискванията на стандарта ES-TRIN 2017/1, включително по отношение на влизането в сила и преходните разпоредби.
   Член 2
   1.   Позицията на Съюза, определена в член 1, параграф 1, се изразява от държавите членки, като те действат съвместно в интерес на Съюза.
   2.   Позицията на Съюза, определена в член 1, параграф 2, се изразява от тези държави членки, които са членове на ЦККР, като те действат съвместно в интерес на Съюза.
   Член 3
   Дребни технически промени в позициите, определени в член 1, могат да се договарят без да е необходимо допълнително решение на Съвета.
   Член 4
   Настоящото решение влиза в сила в деня на приемането му.

      Съставено в Брюксел на 26 юни 2017 година.

            За Съвета

            Председател

         J. MIZZI

      (1)  Директива (EС) 2016/1629 на Европейския парламент и на Съвета от 14 септември 2016 г. за установяване на техническите изисквания за плавателните съдове по вътрешните водни пътища, за изменение на Директива 2009/100/EО и за отмяна на Директива 2006/87/EО (ОВ L 252, 16.9.2016 г., стр. 118).

      (2)  Директива 2006/87/ЕО на Европейския парламент и на Съвета от 12 декември 2006 г. за установяване на техническите изисквания за плавателни съдове по вътрешни водни пътища и за отмяна на Директива 82/714/ЕИО на Съвета (ОВ L 389, 30.12.2006 г., стр. 1).


title: 2013/441/ЕС: Решение за изпълнение на Комисията от 20 август 2013 година за определяне на датата, от която следва да започне дейността на Визовата информационна система (ВИС) в осми регион

text:
               21.8.2013

               BG

               Официален вестник на Европейския съюз

               L 223/15

         РЕШЕНИЕ ЗА ИЗПЪЛНЕНИЕ НА КОМИСИЯТА
   от 20 август 2013 година
   за определяне на датата, от която следва да започне дейността на Визовата информационна система (ВИС) в осми регион
   (2013/441/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 767/2008 на Европейския парламент и на Съвета от 9 юли 2008 г. относно Визовата информационна система (ВИС) и обмена на данни между държави членки относно визите за краткосрочно пребиваване (Регламент за ВИС) (1), и по-специално член 48, параграф 3 от него,
   като има предвид, че:

               (1)

               Съгласно Решение за изпълнение 2012/274/ЕС на Комисията от 24 април 2012 г. за определяне на втората група от региони за започване на дейностите на Визовата информационна система (ВИС) (2) осмият регион, в който трябва да започне събирането и предаването на информация към ВИС относно всички заявления за виза, включва Аржентина, Боливия, Бразилия, Венецуела, Еквадор, Колумбия, Парагвай, Перу, Уругвай и Чили.

               (2)

               Държавите членки са уведомили Комисията, че са предприели необходимите технически и правни мерки за събирането на информацията по член 5, параграф 1 от Регламента за ВИС относно всички заявления в съответния регион и за предаването ѝ на ВИС, включително мерки за събирането и/или предаването на информация от името на друга държава членка.

               (3)

               Тъй като условието по член 48, параграф 3, изречение първо от Регламента за ВИС е изпълнено, необходимо е да се определи датата, от която ВИС започва своята дейност в осми регион.

               (4)

               С оглед на необходимостта да се определи дата за започване на дейността на ВИС в най-близко бъдеще, настоящото решение следва да влезе в сила в деня на публикуването му в Официален вестник на Европейския съюз.

               (5)

               Тъй като Регламентът за ВИС представлява развитие на достиженията на правото от Шенген, Дания уведоми за прилагането на Регламента за ВИС в своето национално право в съответствие с член 5 от Протокола относно позицията на Дания, приложен към Договора за Европейския съюз и към Договора за създаване на Европейската общност. Следователно по силата на международното право Дания е длъжна да прилага настоящото решение.

               (6)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (3). Следователно Обединеното кралство не е обвързано от него, нито от неговото прилагане.

               (7)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (4). Следователно Ирландия не е обвързана от него, нито от неговото прилагане.

               (8)

               По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Споразумението, сключено от Съвета на Европейския съюз, от една страна, и Република Исландия и Кралство Норвегия, от друга страна, за асоциирането на последните в процеса на изпълнение, прилагане и развитие на достиженията на правото от Шенген (5), които попадат в областта, посочена в член 1, буква Б от Решение 1999/437/ЕО на Съвета (6) относно определени условия по прилагането на посоченото споразумение.

               (9)

               По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (7), които попадат в областта, посочена в член 1, буква Б от Решение 1999/437/ЕО, във връзка с член 3 от Решение 2008/146/ЕО на Съвета (8).

               (10)

               По отношение на Лихтенщайн настоящото решение представлява развитие на разпоредбите на достиженията на правото от Шенген по смисъла на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (9), които попадат в областта, посочена в член 1, буква Б от Решение 1999/437/ЕО на Съвета, във връзка с член 3 от Решение 2011/350/ЕС на Съвета (10).

               (11)

               По отношение на Кипър настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 3, параграф 2 от Акта за присъединяване от 2003 г.

               (12)

               По отношение на България и Румъния настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 4, параграф 2 от Акта за присъединяване от 2005 г.

               (13)

               По отношение на Хърватия настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 4, параграф 2 от Акта за присъединяване от 2011 г.,

         ПРИЕ НАСТОЯЩОТО РЕШЕНИЕ:
   Член 1
   Визовата информационна система започва своята дейност в осмия регион, определен в Решение за изпълнение 2012/274/ЕС, на 5 септември 2013 г.
   Член 2
   Настоящото решение влиза в сила в деня на публикуването му в Официален вестник на Европейския съюз.

   Член 3
   Настоящото решение се прилага в съответствие с Договорите.

      Съставено в Брюксел на 20 август 2013 година.

            За Комисията

            Председател

         José Manuel BARROSO

      (1)  ОВ L 218, 13.8.2008 г., стр. 60.

      (2)  ОВ L 134, 24.5.2012 г., стр. 20.

      (3)  ОВ L 131, 1.6.2000 г., стр. 43.

      (4)  ОВ L 64, 7.3.2002 г., стр. 20.

      (5)  ОВ L 176, 10.7.1999 г., стр. 36.

      (6)  ОВ L 176, 10.7.1999 г., стр. 31.

      (7)  ОВ L 53, 27.2.2008 г., стр. 52.

      (8)  ОВ L 53, 27.2.2008 г., стр. 1.

      (9)  ОВ L 160, 18.6.2011 г., стр. 21.

      (10)  ОВ L 160, 18.6.2011 г., стр. 19.


title: Решение 2010/107/ОВППС на Съвета от 22 февруари 2010 година за удължаване на мандата на специалния представител на Европейския съюз за Близкоизточния мирен процес

text:
               23.2.2010

               BG

               Официален вестник на Европейския съюз

               L 46/8

         РЕШЕНИЕ 2010/107/ОВППС НА СЪВЕТА
   от 22 февруари 2010 година
   за удължаване на мандата на специалния представител на Европейския съюз за Близкоизточния мирен процес
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 21 юли 2003 г. Съветът прие Съвместно действие 2003/537/ОВППС (1) за назначаване на г-н Marc OTTE за специален представител на Европейския съюз (СПЕС) за близкоизточния мирен процес.

               (2)

               На 16 февруари 2009 г. Съветът прие Съвместно действие 2009/136/ОВППС (2) за изменение и удължаване на мандата на СПЕС до 28 февруари 2010 г.

               (3)

               Мандатът на СПЕС следва да бъде удължен до 31 август 2010 г. Мандатът на СПЕС обаче може да бъде прекратен по-рано, ако Съветът вземе решение за това по препоръка на върховния представител на Съюза по въпросите на външните работи и политиката на сигурност (ВП) след влизането в сила на решението за създаване на Европейската служба за външна дейност.

               (4)

               СПЕС ще изпълнява мандата си в контекста на ситуация, която може се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Marc OTTE като специален представител на Европейския съюз (СПЕС) за Близкоизточния мирен процес се удължава до 31 август 2010 г. Мандатът на СПЕС може да бъде прекратен по-рано, ако Съветът вземе решение за това по препоръка на ВП след влизането в сила на решението за създаване на Европейската служба за външна дейност.
   Член 2
   Цели на политиката
   1.   Мандатът на СПЕС се основава на целите на политиката на Европейския съюз (ЕС) по отношение на Близкоизточния мирен процес.
   2.   Тези цели включват:

               а)

               „двудържавно“ решение, при което Израел и демократична, жизнеспособна, мирна и суверенна Палестинска държава съществуват съвместно със сигурни и признати граници и поддържат нормални отношения със съседите си в съответствие с резолюции 242(1967), 338(1973), 1397(2002) и 1402(2002) на Съвета за сигурност на Организацията на обединените нации (ООН) и с принципите на Мадридската конференция;

               б)

               разрешаване на проблема с израело-сирийските и израело-ливанските отношения;

               в)

               справедливо решение на сложния въпрос за Йерусалим и справедливо, трайно и съгласувано с всички страни решение на проблема с палестинските бежанци;

               г)

               последващи процеса от Анаполис действия за постигане на окончателно споразумение относно статуса и създаването на Палестинска държава, включително засилване на ролята на Четворката като гарант на пътната карта, по-специално с оглед на мониторинга на изпълнението на задълженията на двете страни съгласно пътната карта и в съответствие с международните усилия за постигането на цялостен арабско-израелски мир;

               д)

               установяване на устойчиви и ефективни полицейски сили под палестинско управление в съответствие с най-добрите международни стандарти, съгласувано с програмите на Съюза за институционално изграждане и другите международни усилия в общата рамка на сектора на сигурността, включително реформата на наказателното правосъдие;

               е)

               повторно отваряне на граничните пунктове в Газа, включително граничния пункт Рафа, не на последно място за да се посрещнат острите хуманитарни нужди на населението, и осигуряване присъствието на трета страна, ако двете страни изразят съгласие за това, съгласувано с усилията на Съюза за институционално изграждане.

         3.   Тези цели се основават на ангажиментите на Съюза:

               а)

               да работи със страните и с партньорите от международната общност, най-вече в рамките на Близкоизточната четворка, за да се използва всяка възможност за мир и добро бъдеще за всички народи в региона;

               б)

               да продължи да подпомага палестинските политически и административни реформи, избирателния процес и реформите в областта на сигурността;

               в)

               да допринесе максимално за укрепването на мира, както и за възстановяването на палестинската икономика като неделима част от регионалното развитие.

         4.   СПЕС подпомага работата на ВП в региона, включително в рамките на Близкоизточната четворка.
   Член 3
   Мандат
   За постигане на целите на политиката СПЕС има мандат:

               а)

               да осигурява активен и ефективен принос от страна на Съюза за действия и инициативи, водещи до окончателно уреждане на израело-палестинския конфликт, както и на израело-сирийския и израело-ливанския конфликт;

               б)

               да улеснява и поддържа тесни връзки с всички участници в близкоизточния мирен процес, другите държави от региона, членовете на Близкоизточната четворка и други заинтересовани държави, както и с ООН и други заинтересовани международни организации, за да работи съвместно с тях за утвърждаване на мирния процес;

               в)

               да осигурява постоянното присъствие на Съюза на място и в съответните международни форуми и да допринася за управлението и предотвратяването на кризи;

               г)

               да наблюдава и подпомага мирните преговори между страните и да предоставя съвети и съдействие от името на Съюза при необходимост;

               д)

               да допринася, когато това бъде поискано, за изпълнението на постигнатите между страните международни споразумения и да предприема дипломатически действия в случай на неспазване на условията на посочените споразумения;

               е)

               да отделя особено внимание на факторите, които оказват влияние върху регионалните измерения на близкоизточния мирен процес;

               ж)

               да създава конструктивни връзки със страните, подписали споразуменията в рамките на мирния процес, за да се подпомогне зачитането на основните демократични принципи, в това число зачитането на правата на човека и принципа на върховенството на закона;

               з)

               да допринася за изпълнението на политиката на ЕС в областта на правата на човека и насоките на ЕС в областта на правата на човека, по-специално по отношение на децата и жените в засегнати от конфликти области, особено чрез наблюдение и реакция на протичащите в тази област процеси;

               и)

               да докладва за възможностите за намеса от страна на Съюза в мирния процес и за най-добрия начин за осъществяване на инициативите на Съюза и на настоящите усилия на Съюза, свързани с Близкоизточния мирен процес, като например участието на Съюза в палестинските реформи, в това число политическите аспекти на съответните проекти за развитие на Европейския съюз;

               й)

               да наблюдава действията на всяка от страните по изпълнението на пътната карта и по въпроси, които биха могли да повлияят на изхода от преговорите за постоянния статус, за да може Близкоизточната четворка да оцени по-добре изпълнението на задълженията от страните;

               к)

               да установи по-широко сътрудничество по въпросите на реформата в сектора на сигурността съвместно с Европейската комисия и координатора на САЩ по сигурността и да подпомага сътрудничеството по въпроси относно сигурността с всички заинтересовани участници;

               л)

               да допринася за по-добро разбиране на ролята на Съюза сред лидерите, влияещи на общественото мнение в региона.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (КПС) поддържа тесни връзки със СПЕС и е основното звено за контакт на СПЕС със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   Член 5
   Финансиране
   1.   Референтната финансова сума, предназначена за покриване на разходите, свързани с мандата на СПЕС в периода от 1 март 2010 г. до 31 август 2010 г., е в размер на 730 000 EUR.
   2.   Разходите, финансирани от предвидената в параграф 1 сума, са допустими от 1 март 2010 г. Разходите се управляват в съответствие с процедурите и правилата, приложими към общия бюджет на Съюза.
   3.   Управлението на разходите е предмет на договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   В рамките на своя мандат и предоставените финансови средства СПЕС отговаря за формирането на своя екип. Екипът включва експерти по специфични въпроси на политиката в зависимост от изискванията на мандата. СПЕС предоставя своевременно на Съвета и Комисията актуална информация за състава на своя екип.
   2.   Държавите-членки и институциите на Съюза могат да предложат да командироват служители, които да работят със СПЕС. Заплащането на персонала, командирован от държава-членка или институция на Съюза към СПЕС, се поема от съответната държава-членка или институция на Съюза. Експертите, командировани от държавите-членки в генералния секретариат на Съвета, също може да бъдат командировани при СПЕС. Договорно наетите членове на международния персонал трябва да са граждани на държава-членка.
   3.   Целият командирован персонал остава под административното ръководство на изпращащата държава-членка или институция на Съюза и изпълнява задълженията си и действа в интерес на изпълнението на мандата на СПЕС.
   Член 7
   Привилегии и имунитети на СПЕС и неговия персонал
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и членовете на неговия персонал, се договарят с приемащата(ите) страна(и), според случая. За тази цел държавите-членки и Комисията предоставят цялото необходимо съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (3), по-специално при работа с класифицирана информация на ЕС.
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета гарантират достъпа на СПЕС до всяка информация от значение за него.
   2.   Делегацията на Съюза и/или държавите-членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразени с неговия мандат и положението на сигурността в географския район, за който отговаря, за сигурността на целия персонал под неговото пряко ръководство, по-специално чрез:

               а)

               разработване на съобразен със спецификата на мисията план за сигурност въз основа на насоки от генералния секретариат на Съвета, включващ специфични за мисията физически, организационни и процедурни мерки за сигурност, уреждащ управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и включващ план на мисията за действие при извънредни обстоятелства и за евакуация;

               б)

               гарантиране, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантиране, че всички членове на неговия екип, които се разполагат извън Съюза, включително местно наетият персонал, са преминали подходящо обучение по въпросите на сигурността преди или след пристигането им в района на мисията, въз основа на определената от генералния секретариат на Съвета степен на риска за района на мисията;

               г)

               гарантиране, че всички одобрени препоръки, направени в резултат на извършените редовни оценки на сигурността, са изпълнени, и представяне пред ВП, Съвета и Комисията на писмени доклади относно тяхното изпълнение, както и относно други въпроси, свързани със сигурността, в рамките на междинния доклад и доклада за изпълнението на мандата.

         Член 11
   Доклади
   СПЕС представя редовни устни и писмени доклади на ВП и КПС. При необходимост СПЕС докладва също така пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС може да представя доклади пред Съвета по външни работи.
   Член 12
   Координация
   1.   СПЕС съдейства за цялостната политическа координация на Съюза. Той спомага за осигуряването на съгласуваното използване на всички инструменти на Съюза на мястото на мисията за постигане на целите на политиката на Съюза. Действията на СПЕС се съгласуват с тези на Комисията, както и с действията на други СПЕС в същия регион, когато това е уместно. СПЕС провежда редовни брифинги за мисиите на държавите-членки и за делегациите на Съюза.
   2.   На място се поддържат тесни връзки с ръководителя на делегацията на Съюза и с ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на мандата му. СПЕС предоставя политически насоки на местно равнище на ръководителите на полицейската мисия на Европейския съюз за Палестинските територии (EUPOL COPPS) и мисията на Европейския съюз за подпомагане на контролно-пропускателен пункт Рафа (EU BAM Rafah). СПЕС и командващият цивилните операции се консултират взаимно според необходимостта. СПЕС също така осъществява връзка с други участници на международно и регионално равнище, представени на място.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. В края на мандата СПЕС представя на ВП, Съвета и Комисията доклад за изпълнението на мандата.
   Член 14
   Влизане в сила
   Настоящото решение влиза в сила от датата на приемането му.
   То се прилага от 1 март 2010 г.
   Член 15
   Публикуване
   Настоящото решение се публикува в Официален вестник на Европейския съюз.

      Съставено в Брюксел на 22 февруари 2010 година.

            За Съвета

            Председател

         C. ASHTON

      (1)  ОВ L 184, 23.7.2003 г., стр. 45.

      (2)  ОВ L 46, 17.2.2009 г., стр. 65.

      (3)  ОВ L 101, 11.4.2001 г., стр. 1.